text: Ново напрежение! Турция реши да върне изследователския кораб в района на Кипър - Поглед Инфо
  Намираш се в: Начало » Свят » Ново напрежение! Турция реши да върне изследователския кораб в района на Кипър
  Ново напрежение! Турция реши да върне изследователския кораб в района на Кипър
  10.10.2020, 06:55 2473
  /Поглед.инфо/ Турският сеизмографски кораб RV Barbaros Hayreddin Pasa се връща в изключителната икономическа зона на Република Кипър от събота за месец, съобщи Кипърската агенция за новини (CNA).
  Турските власти издадоха международно морско предупреждение NAVTEX, според което сеизмографският кораб "Barbarossa Hayreddin Pasha" от 10 октомври до 9 ноември ще се намира западно от крайбрежието на Кипър. Турция изпрати спомагателен кораб "Tanux 1" и дежурен кораб "Apollo Moon" в същия регион, съобщава ТАСС .
  Припомняме, че в началото на август Турция възобнови проучвателните сондажи в Средиземно море. По-късно турският президент Реджеп Тайип Ердоган уведоми генералния секретар на НАТО за намерението на Турция да защитава своите интереси в Средиземно море.
  През юли 2019 г. Турция издаде ултиматум към Гърция за производството на газ, след което пристъпи към геоложки проучвания в района на Кипър.